ועדת הכלכלה, כנסת 20, פרוטוקול מספר 465, 2017-03-07 13:30

איתן כבל: שלום לכולם, גברתי מנהלת הוועדה, היועצות המשפטיות, רשמת פרלמנטרית, דובר, חבר הכנסת עבד אל חכים חאג' יחיא, חבר הכנסת עיסאווי פריג', אורחים נכבדים, הנושא המונח על שולחננו הוא הצעת חוק הסדרים במשק המדינה (תיקוני חקיקה) (תיקון מס' 15), התשע"ו-2016.

איתן כבל: מי מציג את הצעת החוק?

איתן כבל: בבקשה, חן.

<חן בר-יוסף: מטרת התיקון לחוק היא להשלים יכולות אכיפה ברפורמה שלמעשה הוועדה הזאת אישרה בתחילת 2007, ואחר כך בגלים נוספים של תיקוני חקיקה, כמובן שכולם לתועלת הציבור, לתועלת הצרכנים ולייעול התחרות בין הספקים השונים במשק הגז.

<חן בר-יוסף: למעשה, על חלק מהתנאים שקבועים היום בחוק אין ענישה בכלל, לכן אנחנו רואים הפרות שלהם, אי דיוקים בדיווחים או הפרות של כללים, כי פשוט העבריינות משתלמת – וזו לא עבריינות במובנים הפליליים הכבדים שלה אלא עבירה כלכלית.

<חן בר-יוסף: זו פעם אחת.

<חן בר-יוסף: פעם שנייה, בכל מה שקשור לסעיפי 17א, שנוגעים לאיסור התקשרות עם לקוח, שזה אחד מהחידושים שהיו ברפורמה של 2007, נועדו לאפשר הטלת עיצום כספי על מי שמפר את התנאי הזה ובמקום להיכנס לחקירה שהיא יותר מהתחום הפלילי.

<חן בר-יוסף: יש פה שלל סעיפים, חלקם נוגעים לדיווחים, חלקם נוגעים לאספקה.

<חן בר-יוסף: גם לפי המלצות של חקיקה מודרנית, מה שנכון הוא לעשות עליהם עיצום כספי, שזה איזושהי סנקציה כלכלית למי שמנסה דרך הפרה של הכללים לעשות רווח כלכלי, ואז אנחנו שמים את כולם במסגרת, לא משתלם לעשות את העבירה הזאת, לא משתלם להפר.

<חן בר-יוסף: בתור משל, יש לנו, לשמחתנו, בשנה-שנה וחצי האחרונות, אתר שמאפשר השוואת מחירי גז.

<חן בר-יוסף: הנתונים שמתקבלים באתר הזה הם נתונים שאנחנו מקבלים מהחברות.

<חן בר-יוסף: האם הנתונים האלה מדויקים?

<חן בר-יוסף: האם מדויקים האלה מלאים?

<חן בר-יוסף: אחד, אין לנו יכולת לברר; ושניים, גם אם מישהו שלח, או לא שלח נתונים בכלל, או שלח נתונים באופן לא מלא, למעשה אין שום סנקציה עליו ואז לציבור אין יכולת באמת להשוות מחירים.

<חן בר-יוסף: זה בתור משל, כמובן שבתוך החוק עצמו יש לא מעט סעיפי דיווח.

<חן בר-יוסף: לא, זו רק דוגמה, אלה לא שני נושאים.

<חן בר-יוסף: הנושאים זה סנקציות.

עבד אל חכים חאג' יחיא: כל החוק הזה זה סנקציות.

<חן בר-יוסף: כל החוק הזה זה סנקציות כלכליות על הפרה שמישהו כנראה נהנה ממנה כלכלית, כדי לגרום לו לחשוב פעמיים לפני שהוא עושה את ההפרה הזו.

עבד אל חכים חאג' יחיא: ישבתם לפני כן עם חברות הגז, התייעצתם, דנתם?

עבד אל חכים חאג' יחיא: יש לכם מסקנות מסוימות?

עבד אל חכים חאג' יחיא: מקובל עליהם, לא מקובל?

<חן בר-יוסף: הפצנו את זה לשימוע, קיבלנו הערות בכתב לסעיפי החקיקה פה, וזה אחרי ששמענו והפנמנו את מה שחשבנו בטענותיהן שנכון.

עבד אל חכים חאג' יחיא: אז אתה אומר שהתכתבתם אבל לא ישבתם?

עיסאווי פריג': לא, עשו שימוע, שימוע בכתב, והשימוע קיבל ביטוי בתיקוני החקיקה שהם מביאים.

<גל נוי-אפרת: אנחנו בחנו את ההערות, את ההערות שחשבנו שהן מוצדקות הטמענו ואת אלה שלא לא.

<חגית הלר קוצר: אף הערה לא נכנסה.

<גל נוי-אפרת: יש הערות שקיבלנו.

עיסאווי פריג': לגבי ההערות שהוגשו על ידי חברות הגז, מה "צועק" מבחינתם?

<גל נוי-אפרת: אני מציעה שתשאל את החברות, שהן ידברו בשמן.

עבד אל חכים חאג' יחיא: הן באו כדי להשמיע את קולן.

עבד אל חכים חאג' יחיא: צריך לשמוע את חברות הגז.

איתן כבל: קודם כל, לפני שאני מקשיב לחברות הגז, אני רק רוצה להזכיר לכולנו: נדמה לי שהחבורה – אם לא כולה, לפחות רובה – שנמצאת כאן סביב המעגל, היא לא בדיון הראשון, היא היתה אולי בכל הדיונים כולם.

איתן כבל: אני גם רוצה להזכיר שאנחנו ביקשנו להביא את התיקונים הללו במהירות האפשרית, ובסוף הדיון הקודם אפילו חן פנה אלינו בבקשה כזו כי הנושא הזה מבחינתנו, בכל הנוגע לבטיחות וביטחון, אמור להיות נר לרגלנו.

איתן כבל: אנחנו לא יכולים להרשות לעצמנו שלא.

איתן כבל: ליבת החוק היא אכיפה וענישה - - -

<אתי בנדלר: אכיפה בלי ענישה.

איתן כבל: אכיפה בלי ענישה?

איתן כבל: אוקיי.

עבד אל חכים חאג' יחיא: אכיפה מינהלית.

<לאה ורון: עיצומים כספיים.

<חן בר-יוסף: עיצומים כספיים על הפרות שקשורות לתחרות - - -

<אתי בנדלר: זו אכיפה מינהלית בלבד.

איתן כבל: לא משנה.

איתן כבל: את אומרת כאילו לא אכפת להם מהכסף שלהם – הם נלחמים פה רק בגלל הכסף, תכניס אותם לכלא ואל תיקח מהם כסף.

<חן בר-יוסף: דרך אגב, השאיפה שלנו היא לא להטיל שקל אחד.

איתן כבל: מה שאני מבקש, חברים, זה לא דיון עכשיו של חיבור גז למפעלים וכל הדברים האלה.

איתן כבל: כל מה שאני מבקש הוא שההתייחסות תהיה עניינית, נקודתית להצעה עצמה.

איתן כבל: כן, בבקשה.

<אברהם פרל: אדוני היושב-ראש, אני רוצה באמת בקצרה להעלות נקודה מאוד מהותית.

<אברהם פרל: אנחנו מדברים על תיקוני חקיקה משנת 1989, כ-27 שנה, אדוני, שאנחנו באים לפה, 27 שנה לתיקוני על תיקוני על תיקוני.

<אברהם פרל: אם אדוני יסתכל על התיקונים האחרונים – הם כל מיני פסיקים ממש קטנים, פסיקים ועוד פסיקים ועוד פסיקים.

<אברהם פרל: וכרגע למהות, אדוני היושב-ראש – אנחנו, עד לרגע זה, רוצים לבקש לשמוע ממשרד האנרגיה כמה עיצומים הוטלו בכלל, אם בכלל הוטלו, במשך כל השנים האלה, מאז שהחוק הזה כבר נחקק.

<אברהם פרל: התחושה היא שפה – סליחה על הביטוי – הכלבים נובחים והשיירה עוברת ובעצם שום דבר לא קורה.

<אברהם פרל: הבקשה היחידה שאני מבקש, אדוני, היא להוסיף לתיקון לחוק הזה דבר מאוד פשוט – שיהיה זמן מוגבל של המנהל במקרה הזה שמבקשים להחליף את המנהל, שהוא מסכן, הוא עומד בלחצים של החברות שאפילו לא רוצים לחדש לו את הפנסיה ולא רוצים לחדש לו את התפקיד בגלל שהוא קרא לאחת מהחברות לאיזשהו דיון או שימוע.

<חן בר-יוסף: זה לא אותו מנהל.

<אברהם פרל: לא משנה, למנהל הקודם או למנהל הזה, לא משנה למי, אבל מפעילים פה לחצים.

<אברהם פרל: לא משנה על איזה מנהל מפעילים לחצים.

<לאה ורון: זה משנה מאוד כי יושב פה המנהל פשוט.

<אברהם פרל: לא, לא משנה לי על איזה מנהל מפעילים לחצים.

<אברהם פרל: זה לא משנה על איזה מנהל הפעילו לחצים וזה חשוב שאולי אדוני יגיד על איזה מנהל כן הפעילו את הלחצים.

<אברהם פרל: אבל מה שאני מבקש זה לפחות דבר אחד - - -

עיסאווי פריג': סליחה, אבי, שאני מבין מה שאתה אומר – אתה אומר שבתיקוני החקיקה מאז 1989 היו עיצומים כספיים - - -

<אברהם פרל: לא, החוק קבע עיצומים כספיים - - -

עיסאווי פריג': היו, היו ולא מומשו.

<אברהם פרל: ולו פעם אחת.

<אברהם פרל: אני מבקש, ברשותך, אדוני, בקשה אחת: לפחות להוסיף פה לתקנה החדשה הזו – המתוקנת, הבלתי מתוקנת, הבלתי נגמרת הזאת – שתהיה תקופה מרגע שהיתה תלונה, מרגע שהוא התחיל לדון בהצעה הזאת - - -

איתן כבל: שיהיה מועד התחלה ומועד סיום.

<אברהם פרל: כן, שתוך 90 יום ייתן את החלטתו.

איתן כבל: אוקיי, תודה.

איתן כבל: עיסאווי, בבקשה.

עיסאווי פריג': מה תוכנית הדיון – אנחנו קוראים את הסעיפים ועוברים?

איתן כבל: אני נותן לשניים-שלושה לתת התייחסויות ברמת המאקרו ונתחיל את ההקראה.

עיסאווי פריג': ברמת המאקרו, איתן, אני בא ואומר שצריך אלמנט ענישה ואכיפה.

עיסאווי פריג': זה דבר טבעי ומחויב המציאות בכל המנגנון.

עיסאווי פריג': אבל אחרי ששמעתי את אבי זה הסיט את המחשבה שלי ואני שואל אתכם וחשוב לי לדעת – האם החמרת הענישה, עוד החמרה ועוד עיצומים, יובילו אותנו למטרה שאנחנו נותנים שירות יותר טוב לצרכן?

עיסאווי פריג': כי איך שהבנתי ושמעתי, העיצומים קיימים בסכומים אחרים אבל לא מיושמים הלכה למעשה.

<חן בר-יוסף: אני אענה על הסוגיה שאבי העלה.

עיסאווי פריג': זאת הסוגיה.

עיסאווי פריג': הדבר השני שרציתי שניקח בחשבון – אני רוצה גם עיצום כספי שהמערכת לא תתמוטט לי.

עיסאווי פריג': זה חשוב לי.

עיסאווי פריג': אם זה מהלך שעושה העבירה לוקח בחשבון שאם יהיה קנס זה ישתלם לו, הוא עושה את העבירה במחשבה שלטווח רחוק זה ישתלם לו כלכלית, זה קו אדום עבורנו ואנחנו לא מוכנים לשתף פעולה, אבל צריכים להיות מידתיים בכל המכלול הזה.

עבד אל חכים חאג' יחיא: כמה פקחים יש לכם?

<חן בר-יוסף: זה עונה בדיוק לשאלה של אבי.

<חן בר-יוסף: אחד, כאן אנחנו מדברים על 9 או 10 עיצומים כספיים, עד היום היה מותר לנו להטיל עיצום כספי בתחום אחד בלבד.

<חן בר-יוסף: שניים, עד לפני סדר-גודל של שנה היינו עם 6 מפקחים ועם חוקר עד שני חוקרים.

<חן בר-יוסף: לשמחתנו, בעקבות הקצאה של משרד האוצר אנחנו עם 7 חוקרים ומנהל מחלקת חקירות פעיל.

<חן בר-יוסף: יש לנו גם את הנתונים של היקף החקירות שבוצעו בשנים האחרונות, הוא אכן, בזכות זה, עולה, כתבי אישום מוגשים.

<חן בר-יוסף: לשמחתנו, בתהליך הזה לא צריך כתב אישום, זה חוסך חלק מהמנגנון, חלק מהבירוקרטיה.

עבד אל חכים חאג' יחיא: הבנתי, אמרת חוקרים ואני שאלתי על מפקחים.

<חן בר-יוסף: זה חוקרים.

<חן בר-יוסף: מפקחים – גם בזה יש התעצמות.

<חן בר-יוסף: אנחנו היום עם סדר-גודל של 11 מפקחים ובשבועיים האחרונים, אחרי תהליך שלם של פרסום והפצת השמועה וכן הלאה, הצלחנו לגייס עוד 8 מפקחים.

<חן בר-יוסף: אנחנו עם סדר-גודל של 19 מפקחים ואנחנו אכן בתהליך התעצמות.

<חן בר-יוסף: לכן, הבקשה הזאת לא הולכת להישאר ריקה מתוכן.

עבד אל חכים חאג' יחיא: זה הרבה כי בכל ענף הבנייה יש 19.

<חן בר-יוסף: אני חוזר ואומר, אני מקווה שההרתעה תהיה כזאת שלא נצטרך להטיל שום עיצום.

<חן בר-יוסף: אבל אם נצטרך לחקור אותם, לברר אותם ולבדוק אותם – ואפרופו ה-90 יום, נצטרך - - -

עיסאווי פריג': ה-19 – מתי המכסה הזו תהיה?

<חן בר-יוסף: 8 נקלטו, אושררו.

עיסאווי פריג': היום יש 19?

<חן בר-יוסף: הם צריכים להתחיל לעבוד בתוך חודש וחצי, ה-8 הנוספים.

<חן בר-יוסף: 11 כבר עובדים בשטח.

עבד אל חכים חאג' יחיא: יש מניעה לשבת אתם ולנסות – במקום שאנחנו נעמוד על כל סעיף?

עבד אל חכים חאג' יחיא: אתה אמרת שימוע בכתב, שלחו ועניתם – יש לכם בעיה לשבת אתם ולנסות להגיע לסיכומים שעדיפים, במקום שנשב פה על כל סעיף?

<אתי בנדלר: אני רוצה לומר משהו על הנושא הזה, אדוני.

<אתי בנדלר: בנושא של אכיפה מינהלית בכלל ועיצומים כספיים בפרט יש תוואי מאוד מקובל בחקיקה.

<אתי בנדלר: ועדת הכלכלה בעצמה תיקנה הרבה מאוד חוקים, אני לא זוכרת כמה, והכניסה בהם הוראות בעניין עיצומים כספיים.

<אתי בנדלר: בנושא הזה, אם יותר לי לומר, אין מקום למשא ומתן עם המפוקחים איך יראו סעיפי העיצומים הכספיים.

איתן כבל: נכון, זה לא מקובל.

<אתי בנדלר: לא דנים עם מפוקח או עם מי שמפר פוטנציאלי – אני מקווה שלא, אבל מי שעלול להיות מפר פוטנציאלי – איך יראו העיצומים הכספיים כלפיו.

<אתי בנדלר: אנחנו נעיר את הערותינו, נעיר אותן בהתאם לתבניות שכבר אושרו בוועדה בחוקים אחרים, אבל לא נראה לי שזה הנושא של ניהול משא ומתן.

איתן כבל: תודה.

איתן כבל: כן, גברתי, בקצרה ממש.

<כרמל פלדמן אבוטבול: ענף הגפ"מ שמאוגד בהתאחדות התעשיינים שמח על התיקון ומברך.

<כרמל פלדמן אבוטבול: אנחנו לא נגד עיצומים.

<כרמל פלדמן אבוטבול: אנחנו חושבים שככל שזה מעודד את כל הסוגיה הזאת זה טוב.

<כרמל פלדמן אבוטבול: עם זאת, אלה עיצומים שחלים על דברים שהם לא ממש נהירים בחוק והחברות פונות חדשות לבקרים להבהרות כאלה ואחרות בחוק והן אף פעם לא יודעות.

<כרמל פלדמן אבוטבול: זאת אומרת, אנחנו חוששים שיגיעו עיצומים בלי שהחוק יהיה מספיק נהיר.

איתן כבל: יקירה, זו בדיוק תפקידה של ההקראה, שבכל סעיף סעיף שבו תחשבי שיש אי בהירות ננסה לתקן.

<כרמל פלדמן אבוטבול: אי הבהירות מתכוונת לחוק שעליו חל העיצום, לא הסעיף הספציפי בתיקון, אבל בסדר, אנחנו נשתמש בזה.

איתן כבל: כן, טמיר.

איתן כבל: אני סקפטי לגבי זה כיוון שאנחנו פה עוסקים כל הזמן באכיפה ועוד לא שמעתי שלמישהו פה יש עודף, אבל בכל מקרה תודה על הרעיון.

איתן כבל: כן, גברתי.

<חגית הלר קוצר: אחד, אנחנו כן חושבים שהיה נכון להיפגש כאן עם חברות הגז, לא בגלל שהם מפוקחות, כי היו הערות - - -

איתן כבל: כדי לתכנן את צעדיהן בהתאם?

<חגית הלר קוצר: לא לתכנן את צעדיהן, יש דברים שאפשר למנוע את הדיון, חלק מהדיונים שנערכים פה, על ענייני נוסח ועניינים של בהירות, כדי למנוע את הצורך לנהל פה עכשיו דיון על כל משפט ומשפט.

איתן כבל: גברתי, תודה.

איתן כבל: אני רוצה להבהיר לך את העניין הבא: בדרך כלל אני מאוד מקפיד ולוחץ שהצדדים ישבו וינסו להגיע ביניהם להבנות, ברוב המקרים אני עושה את זה ואפילו כופה את זה, אלא שבכל הנוגע לעיצומים, מאז שאני יושב פה, מעולם לא תבעתי או ביקשתי סוג כזה של תיאום.

איתן כבל: זה נראה לי, גם בלי להיות משפטן – מה, אני מסדר לעצמי איזה עיצום אם אני כך או לא?

איתן כבל: במחילה מכבודך, אני חושב שלא הייתי אפילו מעלה את הטיעון הזה.

<חגית הלר קוצר: ודבר שני, אני ממשיכה את מה שכרמל אמרה, רק להסביר את זה טיפה יותר – יש סוגיות שעדיין לא זכו, לא לפסיקה של בית משפט ולא לפרשנות שהיא ברורה, ולהטיל עיצום כספי על משהו שעדיין לא פורש ויש מחלוקות משפטיות אמיתיות איך מפרשים נכון את הסעיף, אני חושבת שזה בעייתי.

איתן כבל: בשביל זה אנחנו פה.

איתן כבל: כן, בבקשה.

<עומר גורדון: אני רוצה רק להדגיש ולהסב את תשומת לב הנוכחים פה כדי שלא יהיו אי הבנות – העיצומים והתקנה הזאת שמדברים עליה, לא מדברת על קנסות ואכיפת חוק של בטיחות אלא רק נושא תחרות.

<עומר גורדון: אם אנחנו מדברים על תחרות אז במדינה שלנו היום יש שלושה דברים שהם בעייתיים מבחינת התחרות: חוסר גז, חוסר אחסון גז והכשרה של טכנאים, שזה דיון שקיים עוד בהמשך היום.

<עומר גורדון: אנחנו מבקשים, פונים לממשלה, לעשות מאמצים לפתור את הבעיה של חוסר הגז ואחסון הגז כי אנחנו משקיעים מיליוני שקלים בשנה על ייבוא גז, ואני חושב שחוסר הגז וכל המצב הזה זה אחד הדברים שפוגעים בתחרות.

<עומר גורדון: למעשה כל התקנות שאנחנו דנים עליהן כרגע אלה תקנות של תחרות ולא בטיחות.

<עומר גורדון: תודה.

איתן כבל: העניין ברור ואני מאמין בשכר מצווה מצווה.

איתן כבל: עכשיו אנחנו עוסקים בזה, אנחנו נשתדל לעשות את המיטב במה שמונח לפנינו.

איתן כבל: זה לא אומר שאדוני לא צודק בעניינים שהוא מעלה אבל זה לא אומר אנחנו נתפזר עד ש–.

<עומר גורדון: אנחנו לא מתפזרים, אני רק מנצל את ההזדמנות לעורר את העניין אצל כבודו.

איתן כבל: תודה, קיבלתי את אשר אתה אומר.

איתן כבל: יש עוד כמה עניינים שכבר הגיעו לשולחני על ידי כל מיני גורמים ואין לי ספק שהמנהל יתייחס לדברים.

איתן כבל: אנחנו נעבור להקראה, ברשותכם.

איתן כבל: בואו נתחיל לנוע, העניינים ברורים.

איתן כבל: זה לא אמור להיות חוק כזה דרמטי – הוא חשוב אבל הוא לא דרמטי במובן של עוקר הרים וטוחנם זה בזה.

איתן כבל: בואו נתחיל ונתקדם.

<גל נוי-אפרת: "הצעת חוק הסדרים במשק המדינה (תיקוני חקיקה) (תיקון מס'...), התשע"ז-2017".

עיסאווי פריג': איזה תיקון זה?

<גל נוי-אפרת: זה כנראה יהיה 16 כי 15 נתפס כבר במסגרת חוק ההסדרים האחרון, הוא עקף את הצעת החוק הזאת שפורסמה לפניו.

<גל נוי-אפרת: זה יושלם בכל מקרה בנוסח.

עיסאווי פריג': החוק חוקק ב-1989, נכון?

<גל נוי-אפרת: כן, זה אחד מהתיקונים שלו.

<אתי בנדלר: מספרי התיקונים הם לאו דווקא בענייני גז כי התיקון הוא לחוק ההסדרים.

<גל נוי-אפרת: סעיף (2) בעצם מתייתר כי אני רואה עכשיו שהוספנו את ההגדרה של השר במסגרת חוק ההסדרים האחרון, אז בעצם יש פה תיקון אחד בסעיף 14 והוא הגדרת המנהל.

<גל נוי-אפרת: החוק בנוסח שלו היום קובע כי הגורם המינהלי שמוסמך להטיל את העיצומים לפי החוק הוא מנהל לענייני בטיחות הגז.

<גל נוי-אפרת: מכיוון שגורם זה אחראי על תחום הבטיחות, כשמו, אנחנו מציעים לשנות את ההגדרה של המנהל בחוק ולקבוע שבמקום המנהל לענייני בטיחות הגז, הגורם שיהיה מוסמך להטיל עיצומים לפי החוק הוא מנהל מינהל הדלק והגז, שהוא גורם שמופקד על משק הגפ"מ בכללותו.

<חן בר-יוסף: בנושאי תחרות, לא?

<גל נוי-אפרת: כן, בנושאי תחרות ובכלל, ולו תהיה הסמכות להטיל עיצומים לפי החוק.

איתן כבל: אוקיי, יש הערות לסעיף?

<יורם טמיר: צריך לבדוק את חוק הגז בעניין הזה משום שההסמכה של השר ספציפית לממונה על הבטיחות מדברת, אולי לא באופן ישיר אבל באופן עקיף, גם על בעיות מסחריות, וזה פה מתפצל אז צריך לשים לב.

<גל נוי-אפרת: זה לא גורע מהסמכויות שלו לפי חוק הגז.

<גל נוי-אפרת: אנחנו לא מציעים במסגרת החוק הזה לעשות שום תיקון שהוא בחוק הגז (בטיחות ורישוי).

<גל נוי-אפרת: אנחנו בסך הכול מציעים שהסמכות המינהלית להטלת העיצום תעבור ממנהל לענייני בטיחות הגז למנהל מינהל הדלק והגז.

<יורם טמיר: אבל אז נשארת אי בהירות לגבי העניינים המסחריים במשק הגז.

<אברהם פרל: שיהיו באחריות מנהל מינהל הדלק והגז.

<גל נוי-אפרת: מנהל מינהל הדלק והגז, נכון.

<אברהם פרל: אז שזה יהיה ברור שגם האכיפה המסחרית תהיה - - -

<גל נוי-אפרת: בכל מקום שיהיה כתוב "המנהל" בחוק ההסדרים זה יהיה מנהל מינהל הדלק והגז.

<אתי בנדלר: גל, הם מבקשים שתבדקי גם את חוק הגז (בטיחות ורישוי) ותראי אם יש צורך באיזשהם שינויים.

<עומר גורדון: מדברים על מסחרי, התקנה הזאת זה מסחרי.

<גל נוי-אפרת: אני אבדוק את זה.

<גל נוי-אפרת: אני לא מכירה בחוק הגז (בטיחות ורישוי) הוראות כאלה שצריך לשנות את הסמכות ממנהל לענייני בטיחות הגז למנהל מינהל הדלק אבל אני מוכנה לבדוק את זה.

איתן כבל: אוקיי, חברים, העניין ברור.

<יורם טמיר: אז כרגע סעיף (2), כן?

<גל נוי-אפרת: סעיף (2) מיותר כי נוספה הגדרה של השר בחוק ההסדרים האחרון, בדצמבר.

<אתי בנדלר: ההגדרה הזאת כבר נמצאת בחוק.

איתן כבל: הערות יש?

איתן כבל: תודה רבה.

איתן כבל: מי בעד?

איתן כבל: בעד – פה אחד

איתן כבל: תודה, אושר.

<לאה ורון: חבר הכנסת איתן ברושי מצביע במקום חברת הכנסת איילת נחמיאס ורבין.

עבד אל חכים חאג' יחיא: מה הם בודקים – בודקים התאמה לחוק הגז?

<אתי בנדלר: זו לא התאמת נוסח, אלא אם ההגדרה של המנהל כאן רלוונטית גם בהיבטים מסוימים בחוק הגז (בטיחות ורישוי).

<אתי בנדלר: אם הם יבדקו ויגלו שיש צורך לתקן את חוק הגז יביאו תיקון.

עבד אל חכים חאג' יחיא: אם יהיה צורך לתקן שם, אז איך זה יסתדר פה בהגדרה?

<אתי בנדלר: פה זה נכון, פה ההגדרה של המנהל היא מדויקת ונכונה.

<אתי בנדלר: הם שואלים אולי צריך לשנות בהיבטים מסוימים גם שם.

עבד אל חכים חאג' יחיא: הבנתי.

<גל נוי-אפרת: זה תיקון טכני.

<גל נוי-אפרת: מכיוון שיש כבר הגדרה של השר ובסעיפים האלה נעשה שימוש במילים "שר התשתיות הלאומיות", אנחנו מציעים פשוט להחליף את השימוש במילים האלה למינוח "השר", שמוגדר כבר בחוק.

איתן כבל: מי שבעד ירים את ידו.

איתן כבל: בעד – פה אחד

איתן כבל: אושר.

איתן כבל: תודה רבה.

איתן כבל: הלאה, סעיף 3.

יעקב פרי: האם זה לא מכביד?

יעקב פרי: אנחנו הרי רצינו להקל על מי שרוצה להחליף ספק גז.

<אתי בנדלר: היא עדיין לא הסבירה מה מהות הסעיף.

<גל נוי-אפרת: סעיף 17ד לחוק, בנוסחו כיום, קובע כי ספק גז לא יכלול בחוזה לאספקת גז תנאים שיש בהם כדי להכביד על יכולתו של צרכן גז ביתי להחליף ספק גז, או ששיש בהם כדי לפגוע בתחרות המשק הגז, לרבות תנאי של דרישת תשלום בשל החלפת ספק גז.

<גל נוי-אפרת: מוצע להוסיף לתנאי של דרישת תשלום בשל החלפת ספק גז תנאי נוסף שיראו אותו כתנאי מכביד לפי הסעיף הזה, והוא תנאי של התקשרות לתקופה מזערית.

<גל נוי-אפרת: בנוסף, מוצע להסמיך את השר לקבוע תנאים נוספים לעניין הסעיף הזה, שאנחנו מבהירים שבהתאם לסעיף 19 לחוק תקנות לפי הסעיף הזה טעונות אישור של ועדת הכלכלה.

עיסאווי פריג': מה זו "תקופה מזערית"?

<עומר גורדון: מה זה "תנאים נוספים שהשר יקבע"?

<עומר גורדון: זה בלתי נגמר, זה בלתי מוגבל.

<חן בר-יוסף: לא, זה בתקנות באישור ועדת כלכלה.

איתן ברושי: זה גם צובר וגם בלונים?

איתן ברושי: זה נכון לכל המצבים?

<חן בר-יוסף: אם יש לך חוזה להתקשרות ארוכה - - -

<גל נוי-אפרת: זו אספקת גז בכל - - -

<הדר זיו: גל, אבל מה זו "תקופה מזערית"?

<גל נוי-אפרת: כל תקופה שהספק מגביל את הצרכן זו תקופה מזערית.

יעקב פרי: ההיגיון הוא שזה מכביד, לא מקל.

עיסאווי פריג': זה ההיגיון הפשוט.

<חן בר-יוסף: אנחנו נזכיר רגע, חלק מהרפורמה בסלולר היתה שמנהל ההגבלים או שר התקשורת – אני לא זוכר – קבע שאסור לספק לצרכן כל מיני הטבות ואז לנעול אותו לתקופה של 36 חודשים.

<חן בר-יוסף: אנחנו זוכרים את כל התהליכים האלה.

<חן בר-יוסף: בעצם אנחנו אומרים שוב פעם את אותו דבר, גם בגז.

<חן בר-יוסף: אתה רוצה לספק לי גז?

<חן בר-יוסף: אין בעיה, תספק לי גז, אני אשלם לך על זה - - -

<חגית הלר קוצר: אז שום תקופה.

איתן כבל: חברים יקרים, תנו לו לסיים.

<חגית הלר קוצר: אבל זו בדיוק השאלה הפרשנית שאני - - -